als_Latn dik_Latn sag_Latn
Homazhet për Nelson Mandelën
E shtuna shënon ditën e fundit të homazheve në nderim të ish-Presidentit Nelson Mandela në Afrikën e Jugut. Kjo ditë i është rezervuar vetëm anëtarëve të partisë Kongresi Kombëtar Afrikan, forcës politikë së cilës i përkiste Mandela. Presidenti Jakob Zuma dhe krerë të tjerë të kësaj partie morën pjesë në homazhe. Funerali i simbolit të luftës për të drejtat e njeriut në Afrikë, do të zhvillohet të dielën.
Bisedimet SHBA – Iran
Pavarësisht ndërprerjes së bisedimeve bërthamore midis Iranit dhe gjashtë fuqive botërore, sekretari amerikan i Shtetit, Xhon Kerri tha se pret që ato të rinisin ditët në vijim. Të premten, Teherani zyrtar u tërhoq nga tryeza në Vjenë, pasi Uashingtoni futi në listen e zezë, edhe kompani të reja që kanë shkelur sanksionet kundër Republikës Islamike. Edhe shefja për politikë të jashtme në Bashkimin Europian, Ketrin Eshton, u shpreh se bisedimet do të rinisin së shpejti.
Armët kimike në Siri
Sekretari i Përgjithshëm i Kombeve të Bashkuara Ban ki Mun reagoi, pasi inspektorët e kësaj organizate zbuluan se në Siri janë përdorur armë kimike edhe në katër zona të tjera, veç sulmit tragjik në Damask, më 21 gusht. Duke folur para Asamblesë së Përgjithshme, Ban Ki Mun e dënoi këtë akt dhe u shpreh se Komuniteti Ndërkombëtar ka përgjegjësi morale dhe politike për të penguar përdorimin e mëtejshëm të armëve të tilla.
als_Latn als_Latn als_Latn als_Latn als_Latn als_Latn